Document ID: 31981R2217

Title and Content:
***** ΚΑΝΟΝΙΣΜΟΣ (ΕΟΚ) αριθ. 2217/81 ΤΗΣ ΕΠΙΤΡΟΠΗΣ της 31ης Ιουλίου 1981 περί τροποποιήσεως του κανονισμού (ΕΟΚ) αριθ. 2103/77 περί καθορισμού των λεπτομερειών εφαρμογής των κανόνων για την αγορά, από τους οργανισμούς παρεμβάσεως, της ζάχαρης που παράγεται από τεύτλα ή ζαχαροκάλαμα τα οποία συγκομίζονται στην Κοινότητα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), και ιδίως το άρθρο 9, παράγραφος 6, Εκτιμώντας: ότι αποδεικνύεται ότι η αγορά της Κοινότητος δεν επιτρέπει την επίτευξη πριμοδοτήσεως ποιότητος για την ακατέργαστη ζάχαρη μετά τον εξευγενισμό, οποιαδήποτε και αν είναι η περιοχή· ότι η πείρα έδειξε ότι τα ποσά που αφορούν τη συσκευασία και την αποθεματοποίηση για ζάχαρη, που δύναται να αποτελέσει αντικείμενο παρεμβάσεως με σκοπό αγοράς, δύναται να καθορισθούν χωρίς αναγωγή σε καθορισμένη περίοδο εμπορίας· ότι πρέπει συνεπώς να τροποποιηθεί ο κανονισμός (ΕΟΚ) αριθ. 2103/77 (2)· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 2103/77 τροποποιείται ως εξής: 1. Στο άρθρο 8, παράγραφος 5, η φράση «που ορίζεται για κάθε ζαχαρική περίοδο» αντικαθίσταται με τη φράση «0,035 ECU». 2. Στο άρθρο 14, οι παράγραφοι 4 και 5 καταργούνται. 3. Στο άρθρο 17, παράγραφος 3, το κείμενο του δευτέρου εδαφίου αντικαθίσταται από το ακόλουθο κείμενο: «Το ποσό των εξόδων που αφορά τους τρόπους συσκευασίας που αναφέρονται στην παράγραφο 2 υπό α και β καθορίζεται κατ' αποκοπή σε 1,408 ECU ανά 100 χιλιόγραμμα ζάχαρης.» Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 31 Ιουλίου 1981.

Classification Labels:
318
317
17
588

Label Descriptions:
{"318": "Λογιστική διαχείριση", "317": "Λογοδοσία", "17": "Δημόσιες επιχειρήσεις", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 4314
2449
87
1155

EuroVoc IDs (Expanded): 4314
2449
87
1155

Dataset Source: meu

Split: train